**Мұғалім қашықтықтан оқытуда қалай тиімді қолдана алады?**

**Біз 10 түрлі ұсыныс дайындап қойдық.**

Қашықтықтан оқыту - бұл ақпараттық технологияларды қолдану арқылы оқыту. Бұл оқытудың нысаны жобалық жұмыс және білімді қосымша бақылау үшін қолданылады. Сондай-ақ қашықтықтан оқыту - мүгедектігі бар балалар үшін толыққанды оқу мүмкіндігі болып табылады. Қашықтықтан оқытудың арқасында балалармен карантин немесе ауыру кезінде оқумен айналысуға болады.

**1.Мүмкіндіктерді бағалаңыз**

Oқушылардың қашықтықтан оқытуға көшуге техникалық мүмкіндігі бар екеніне көз жеткізіңіз - қажетті жабдықтары мен интернетке кіру мүмкіншілігі болуы керек. Ата-аналардан балаларды үйде қалдыруға және жағдайды бақылауға дайын екендігін сұрап-біліңіз.

**2. Өзіңізге қайта құрылуға уақыт беріңіз**

Қашықтықтан оқыту  мектептегі күнделікті оқудан ерекшеленеді. Егер оны пайдалануға шешім қабылдасаңыз, бұл сіз үшін жаңа тәжірибе болады. Егер бір нәрсе болмай я шықпай жатса, көңіліңізді түсірмеңіз. Оқу үдерісіне бейімделуіңізге және қайта құрылуыңызға уақыт беріңіз.

**3.Мақсаттарды анықтаңыз**

Қашықтықты оқытудан нені күтесіз? Оқушылардың онлайн-оқытудың заманауи платформалары мен құралдарын пайдалануды үйренуін бе? Немесе сізге күннің бірінші жартысындағы балалардың уақытын алу керек пе? Сіздің алдыңызда тұрған мақсат-міндеттеріңізге сүйене отырып, оқу жоспарын құрыңыз. Егер олардың нәтиже бермейтінін көрсеңіз, амалдарыңызды, құралдарды және тәсілдеріңізді өзгертіңіз.

**4. Оқытуды оқушылардың жасына қарай бейімдеңіз**

Бастауыш мектепте мүмкіндігінше жаңа білімге аз назар аударып, қайталауға көңіл бөліңіз. Егер жаңа материал беруге шешім қабылдасаңыз, барлығына қолжетімді және  ыңғайлы болатын сабақ форматын таңдаңыз. Мысалы, қысқа бейнеролик көрсетіп, сабақты видеоконференция түрінде ұйымдастырыңыз. Оқушылар кез-келген уақытта қайта қарап алуы үшін сабақты жазып алыңыз.

**5. Теорияны практика арқылы бекітіңіз**

Балалардың теорияны қалай меңгергенін тексеріңіз. Оларға практикалық тапсырма беріп, нәтижесіне қараңыз. Мысалы, Яндекс.Оқулық мқғалімге тапсырмаларды орындау нәтижелерін көрсетеді. Нәтижелердің негізінде видеоконференцияны ұйымдастыруға, сонымен қатар қатемен жұмыс жасауға болады. Одан соң сабақты қайталауға арналған өзіндік жұмысын беру пайдалы болады. Осылайша, оқу тәсіліңіздің қаншалықты жұмыс істейтіндігін немесе оқу барысында нені өзгерту керектігін анықтай аласыз.

**6. Оқу уақытын анықтаңыз**

Дистанциондық сабақтарды өткізу үшін уақытты таңдаңыз. Сабақпен күннің бірінші жартысында айналысқан дұрыс. Балалар мен ата-аналарға сабақтың күнделікті белгіленген уақытта өтетінін хабарлаңыз. Осылайша сіз өз уақытыңызды, ал оқушылар мен ата-аналар өз уақытын қадағалай алады.

**Оқушылар сабақты мектеп уақытынан сәл кеш бастағысы келуі мүмкін. Оларды мұндай мүмкіншіліктен айырмаңыз - ұйқысын қандырған оқушылар жақсы жұмыс істейді.**

**7. Үйреншікті сабақтың түрін ұмытыңыз**

Тиімді қашықтықтағы оқытудың шарттарының бірі - бұл тапсырмалардың жиі ауысуы және тәжірибенің мол болуы. Балаларға үлкен көлемді ақпаратты қабылдау және меңгеру

немесе ұзақ уақыт бойы бір тапсырманы орындау қиын болып келеді. Сондықтан әртүрлі тапсырма түрлерінен сабақ құрастырыңыз, мысалы: видео көру үшін 5-10 минут, тапсырмаларды орындау үшін 10 минут және хат жазу үшін 10 минут.

**8. Тапсырмаларды орындау мерзімін белгілеңіз**

Онлайн - сервистер тапсырмалардың орындау нәтижелерін бірден көрсетеді, сондықтан дәптерлерді тексеруге уақыт жұмсаудың қажеті жоқ. Дәл қазір қай нәтижені көргіңіз келетінін, ал қайсысын кейінірек бағалауға болатынын анықтау ғана қалады. Тапсырманын бір бөлігін бір сағат ішінде орындап, үй жұмысын келесі күнге дейін жасасын, ал жобаға бір апта уақыт беріңіз. Балаларға өзіндік жұмысқа көбірек уақыт беру үшін, сыныпты топтарға бөліп, әр топпен жеке жұмыс істеуге болады.

**9. Кері байланыс туралы ұмытпаңыз**

Кері байланыс оқыту процесін және оқушылардың эмоциялық жағдайы мен белсенділігін бақылауға мүмкіндік береді. Мүмкіндігінше ата-аналармен және оқушылармен видеоконференция режимінде апта сайын екі кездесу ұйымдастырыңыз. Уақытты, форматты және қарым-қатынас тақырыбын алдын ала хабарлаңыз. Балалардан оларға жиі кездесетін қиыншылықтарды, оларға не ұнайтындығын сұрап біліңіз. Ата-аналармен ұйымдастырылған мәселелерді талқылаңыз.

**10. Нақты нұсқауларды құрыңыз**

Қашықтықтан оқытуға көшу оқушылардың ата-аналарында көптеген сұрақтар тудырады. Ішіндегі ең маңыздыларына жауабы бар жадынама құрастырыңыз: оқыту қалай өтеді, үй тапсырмаларын қайдан алу керек, видеолар қайда жіберіледі, Skype бойынша кеңестер қай уақытта беріледі. Бұл туралы ата-аналардың онлайн-жиналысында айтып, жадынаманы жалпы чатқа жіберіңіз. Осылай ата-аналар тыныш болады, ал сізге әр адамға түсіктеме беруге уақыт жұмсаудың қажеті жоқ болады.